**  
  
สัญญาตัวแทน**

วันที่ ....................................

สัญญาฉบับนี้ทำขึ้นระหว่าง **บริษัท โอเอวัน จำกัด** ทะเบียนนิติบุคคลเลขที่ ๓๐๑๑๓๒๖๗๐๑ สำนักงานใหญ่เลขที่ ๓๐๐/๕๗ หมู่บ้านกลางเมือง เออร์บาเนี่ยน พระราม ๙ - ลาดพร้าว ซอยลาดพร้าว ๘๔ ถนนประดิษฐ์มนูธรรม แขวงวังทองหลาง เขตวังทองหลาง กรุงเทพมหานคร ๑๐๓๑๐ โดย นางสาวฐิติมา มโนหมั่นศรัทธา เลขประจำตัวประชาชน ๓๑๐๐๕๐๐๕๘๗๗๖๔ ตำแหน่ง ประธานกรรมการบริหาร ผู้มีอำนาจลงนามผูกพันนิติบุคคลปรากฏตามหนังสือรับรองบริษัท ต่อไปในสัญญานี้จะเรียกว่า “**ตัวการ**” ฝ่ายหนึ่ง กับ........................………………………… ………………………………………..........................................................เลขประจำตัวประชาชน.......…………..............……………….. ที่อยู่..................................................................................................................................................................................................... ซึ่งต่อไปในสัญญานี้เรียกว่า "**ตัวแทน**" อีกฝ่ายหนึ่ง

คู่สัญญาทั้งสองฝ่ายตกลงทำสัญญากันมีข้อความต่อไปนี้

ข้อ ๑ ตัวการตกลงแต่งตั้งตัวแทน และตัวแทนตกลงรับแต่งตั้งเป็นตัวแทน เพื่อดำเนินกิจการของตัวการเกี่ยวกับการติดต่อประสานงานเพื่อให้ได้มาซึ่งการทำสัญญาซื้อขายไฟฟ้า หรือให้บริการไฟฟ้า (PPA) กับผู้มีอำนาจลงนามผูกพันหน่วยงาน

โดย**ผู้มีอำนาจลงนามผูกพันหน่วยงาน** หมายถึง ผู้ที่มีอำนาจสูงสุดในหน่วยงานนั้นตามกฎหมาย เช่น หัวหน้าส่วนราชการ ผู้อำนวยการหน่วยงาน หรือผู้ได้รับใบอนุญาตวิทยาลัยอาชีวะศึกษาภาครัฐ หรือผู้อำนวยการวิทยาลัยอาชีวะภาครัฐ และโรงเรียนภาครัฐหรือโรงเรียนเอกชน เกี่ยวกับการซื้อขายไฟฟ้าของตัวการ เมื่อตัวแทนแจ้ง

การเป็นตัวแทนกระทำการแทนตัวการตามสัญญานี้ได้ จะเกิดขึ้นเมื่อบุคคลหนึ่งบุคคลใดหรือหลายคน ในบรรดามีชื่อฝ่ายตัวแทน ได้แจ้งลงทะเบียนรายชื่อของหน่วยงาน หรือวิทยาลัย หรือโรงเรียนโดยเฉพาะเจาะจงให้ตัวการรับทราบล่วงหน้าผ่านช่องทางที่ตัวการกำหนด เช่น เว็บไซต์ และตัวการได้ตกลงให้เป็นตัวแทนประสานงานกับหน่วยงาน หรือวิทยาลัย หรือโรงเรียนโดยเฉพาะเจาะจงนั้น

กรณีตัวแทนมิได้ลงทะเบียน หรือตัวการไม่ตอบตกลงหรือปฏิเสธหน่วยงาน หรือวิทยาลัย หรือโรงเรียน ตามที่ได้แจ้งมานั้น ไม่อาจถือว่าตัวการแต่งตั้งให้ตัวแทนประสานงานเพื่อให้ได้มาซึ่งการทำสัญญาซื้อขายไฟฟ้าหรือให้บริการไฟฟ้า (PPA) ได้

ข้อ ๒ ตัวแทนรับผิดชอบภาระค่าใช้จ่ายในการติดต่อประสานงานด้วยตนเองทั้งสิ้น จนกว่าตัวการจะได้ลงนามในสัญญาซื้อขายไฟฟ้าหรือให้บริการไฟฟ้า (PPA) กับบุคคลผู้มีอำนาจลงนามตามข้อ ๑ แล้ว

ตัวการผูกพันชำระเงินค่าบำเหน็จ และค่าตอบแทนต่าง ๆ เมื่อตัวการได้ลงนามในสัญญาซื้อขายไฟฟ้าหรือให้บริการไฟฟ้า (PPA) กับบุคคลผู้มีอำนาจลงนามตามข้อ ๑ แล้วเท่านั้น

ข้อ ๓ เมื่อตัวการได้ลงนามในสัญญาซื้อขายไฟฟ้าหรือให้บริการไฟฟ้า (PPA) กับผู้มีอำนาจ  
ลงนามตามข้อ ๑ ตัวการตกลงจ่ายผลตอบแทนเป็นเงินบำเหน็จ ในอัตรา ๑ บาท ต่อ ๑ วัตต์ หรือเท่ากับ ๑,๐๐๐,๐๐๐.๐๐ บาท ต่อ ๑ เมกะวัตต์ โดยแบ่งการชำระเงินเป็น ๒ งวด ดังนี้

งวดที่ ๑ ชำระเงินครึ่งหนึ่ง ในวันที่ตัวการลงนามในสัญญาซื้อขายไฟฟ้าหรือให้บริการไฟฟ้า (PPA) กับผู้มีอำนาจลงนามตามข้อ ๑ แล้ว

งวดที่ ๒ ชำระเงินอีกครึ่งหนึ่ง ในวันที่ผู้มีอำนาจลงนามตามข้อ ๑ ลงนามอนุญาตให้ตัวการปล่อยกระแสไฟฟ้าเข้าสู่ระบบของหน่วยงานของผู้มีอำนาจแล้ว

ทั้งนี้ก่อนที่จะมีการชำระเงินดังกล่าว เป็นหน้าที่ของตัวการที่จะต้องหักภาษี ณ ที่จ่ายให้กับตัวแทนในอัตราร้อยละ ๓ เพื่อส่งให้หน่วยงานจัดเก็บภาษีของรัฐ เช่น ตัวแทนขายโครงการขนาด   
๑ เมกะวัตต์ จะได้รับค่าตอบแทน ๑,๐๐๐,๐๐๐.๐๐ บาท ต้องหักภาษี ณ ที่จ่าย ๓๐,๐๐๐.๐๐ บาท ดังนั้นเงินที่จะรับจริงคือ ๙๗๐,๐๐๐.๐๐ บาท

กรณีที่ผู้มีอำนาจลงนามตามข้อ ๑ ไม่ลงนามอนุญาตให้ตัวการปล่อยกระแสไฟฟ้าเข้าสู่ระบบของหน่วยงานของผู้มีอำนาจ ไม่ว่ากรณีใด ๆ ก็ตาม ตัวแทนต้องคืนเงินงวดที่ ๑ ทั้งหมดให้ตัวการภายในเวลา ๓ วันนับจากวันที่ตัวการทราบแน่ชัดแล้วว่าไม่สามารถปล่อยกระแสไฟฟ้าเข้าระบบได้และแจ้งให้ตัวแทนรับทราบแล้ว

ข้อ ๔ ตัวการมีสิทธิเด็ดขาดในการพิจารณาว่า จะทำสัญญาซื้อขายไฟฟ้าหรือให้บริการไฟฟ้า (PPA) กับหน่วยงานตามที่ตัวแทนประสานงานไว้หรือไม่ก็ได้ รวมถึงขอลดหรือเพิ่มปริมาณไฟฟ้าที่ขายหรือให้บริการได้ โดยไม่ผูกพันให้ต้องทำสัญญาแม้ว่าตัวแทนจะประสานงานจนได้ข้อสรุปในการเจรจาทำสัญญาทั้งหมดแล้วก็ตาม

ข้อ ๕ หากตัวการปฏิบัติผิดสัญญาข้อหนึ่งข้อใดเป็นเหตุให้ตัวแทนไม่ได้รับค่าตอบแทนข้างต้น ตัวแทนมีสิทธิบอกเลิกสัญญานี้ได้ทันทีและมีสิทธิเรียกร้องค่าตอบแทนหรือค่าเสียหายตามกฎหมายได้อีกด้วย

การใช้สิทธิตามกฎหมายให้กระทำต่อศาลเพื่อพิจารณาเท่านั้น

ข้อ ๖ หากตัวการประสงค์จะเลิกสัญญานี้ ต้องดำเนินการแจ้งไปถึงตัวแทนเป็นลายลักษณ์อักษรล่วงหน้าไม่น้อยกว่า ๓๐ วัน

บรรดาสัญญาซื้อขายไฟฟ้าหรือให้บริการไฟฟ้า (PPA) ซึ่งเกิดจากการประสานงานที่ตัวแทนได้กระทำไว้จนสามารถให้ตัวการได้ลงนามสัญญาดังกล่าวนั้นอย่างสมบูรณ์ ให้ถือว่าตัวการมีหน้าที่ชำระค่าตอบแทนตามที่ได้ตกลงไว้ข้างต้นให้กับตัวแทน

ข้อ ๗ หากตัวแทนมิได้ดำเนินการให้เป็นไปตามวัตถุประสงค์ของตัวการ หรือการกระทำใด ๆ ของตัวแทนเป็นการกระทำไปโดยไม่ชอบด้วยกฎหมาย การกระทำนั้นไม่ผูกพันตัวการทั้งสิ้น และตัวแทนต้องรับผิดชอบความเสียหายในการนั้นแก่ทุกฝ่ายที่เกี่ยวข้องด้วยตนเองทั้งสิ้น

ข้อ ๘ ในกรณีที่ตัวการมีความประสงค์เพิ่มเติมหรือเปลี่ยนแปลงตัวแทนที่ทำหน้าที่ประสานงานกับหน่วยงาน หรือสถาบันการศึกษา ให้ตัวการกำหนดระยะเวลาตามสมควรเป็นลายลักษณ์อักษร เพื่อให้ตัวแทนนั้นดำเนินการประสานงานให้เสร็จสิ้น หากการประสานงานไม่เสร็จสิ้นตามระยะเวลาที่กำหนด ตัวการมีสิทธิเพิ่มเติมหรือเปลี่ยนแปลงตัวแทนตามที่เห็นสมควรได้

กรณีที่ตัวแทนได้ประสานกับหน่วยงานที่ลงทะเบียนไว้จนเป็นผลให้ตัวการสามารถลงนามสัญญาซื้อขายไฟฟ้าได้สมบูรณ์แล้วตัวการจะไม่สามารถเปลี่ยนแปลงหรือแทนที่ตัวแทนที่ประสานกับหน่วยงานนั้น ๆ

สัญญานี้ทำขึ้นเป็นสองฉบับมีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความโดยตลอดแล้วจึงลงลายมือชื่อและประทับตรา (ถ้ามี) ไว้เป็นสำคัญต่อหน้าพยาน และเก็บสัญญาไว้ฝ่ายละฉบับ

|  |  |  |
| --- | --- | --- |
| ลงชื่อ................................................( ตัวการ )  (นางสาวฐิติมา มโนหมั่นศรัทธา )  ประธานกรรมการบริหาร |  | ลงชื่อ................................................( ตัวแทน )  (..............................................)  .............................................. |
|  |  |  |
| ลงชื่อ................................................( พยาน )  (..............................................)  .............................................. |  | ลงชื่อ................................................( พยาน )  (..............................................)  .............................................. |